Downloaded from YTS.MX
Official YIFY movies site: YTS.MX
Musta aukko on oudompi kuin mikään tieteiskirjailijoiden kuvitelma.
Avaruuden alue, jossa painovoima on niin voimakas,
ettei mikään pääse pakoon.
Sen reunalta -
ei ole paluuta.
SERDÁN, MEKSIKO TAMMIKUU 2017
Vau.
Noiden vuorten näkeminen tekee vaikutuksen joka kerta.
Petollinen näky.
Näyttää kuin huipulle kapuaisi parissa tunnissa.
Mutta korkeusero on suuri.
Lapsena en ollut tähtitiedetyyppiä, enkä omistanut kaukoputkeakaan.
Silti muistan, kun näin, mikä musta aukko oli.
Tajusin, että maailmankaikkeudessa on kiinnostavaa tutkittavaa.
Event Horizon Telescope, tapahtumahorisontti-teleskooppi -
on kansainvälisen ryhmän uusi työkalu.
Sillä on aiempaa paremmat edellytykset ratkaista mustaa aukkoa ympäröivä alue.
Sitä ei ole ennen tehty.
Jahtaamme jotain sellaista, joka pyrkii pysymään näkymättömissä.
Ja me aiomme saada sen kiinni.
4,5 kilometrin korkeudessa ollaan jo melko korkealla maanpinnasta.
Täytyy olla ilmakehän yläpuolella, jotta nähdään tyhjän avaruuden läpi.
Hankkeen tavoite on selkeä.
Otamme ensimmäisen kuvan mustasta aukosta.
KORKEUS: 4,6 KM
Eilen keskipäivällä kaikki etummaiset systeemin osat olivat toiminnassa...
Tulimme LMT-observatorioon tammikuussa tekemään kuivaharjoituksia.
Olemme havainneet ongelmia.
Yritimme korvata Gunn-oskillaattorin ja menetimme virran.
Selvitämme vikaa yläkerrassa.
Tänään yritän saada vanhan Gunnin taas toimimaan.
Mutta jos palaamme vanhaan Gunniin,
se käy yhä yksiin EHT:n kanssa...
Kaksinkertaisella alasmuuntimella. -...tammi- ja huhtikuun.
Huhtikuussa kaikki teleskoopit ovat toiminnassa maapallon laajuudella.
Se on paras tilaisuutemme kuvantaa musta aukko.
Sitä ennen on varmistettava, että kaikki toimii.
Ensiksi pitää palauttaa 232,1 gigahertsiä toimimaan vanhan Gunnin kanssa.
Jos se ei toimi, mitä sitten?
Suunnitelma B on, että...
Mitä suurempi teleskooppi, sitä paremmin se näkee pieniä kohteita.
Ratkaistaksemme mustan aukon galaksimme keskellä -
tai suuremman mustan aukon M87-galaksissa,
tarvitaan koko Maan kokoinen teleskooppi.
Se on tietenkin mahdotonta. Tyydymme toiseksi parhaaseen vaihtoehtoon.
Laitamme teleskooppeja ympäri maailmaa osoittamaan samanaikaisesti mustaa aukkoa.
Kuvittele, että otat peilin, murskaat sen vasaralla -
ja levität sirut pitkin maailmaa.
Nauhoitat, mitä kussakin sirussa tapahtuu,
yhdistät ne ja kasaat peilin uudelleen supertietokoneella.
Niin toimii tapahtumahorisontti-teleskooppi.
Kaiken on toimittava täydellisesti jokaisessa paikassa.
Tämä on kolhiintunut.
Kuljetuksessako?
Jos se savuaa, jokin on vialla.
Niin.
Meidän on vielä tehtävä kokeita.
Huomenna aloitamme oikean tarkkailun.
Mukana on etelänapa, Espanja, Chile -
ja toivon mukaan LMT.
Kello tikittää.
Tiedän kyllä. Mahdottoman tehtävän tuntua.
TESTAUKSEN HAVAINTOPÄIVÄ 27,1.2017
Teleskooppi on tuolla kaiken p-a-s-k-a-n alla, jos saan sanoa.
Mitä täällä oikein tapahtui?
Mitä tapahtui? -Sää tapahtui.
Älä viitsi. Viimeiset 16 tuntia on ollut kaunis ilma,
ja heti tänne päästyämme sääukko oikkuilee.
Kurja homma.
Emme voi osoittaa ja fokusoida tällä ilmalla.
Aikataulun pitäisi alkaa... -40 minuutin päästä.
35 minuutin nyt.
Jos pilvisyys jatkuu -
ja sää viilenee, se tietää jääolosuhteita.
Niin. Se on mahdollista.
Siitä olen huolissani. -Olen todella huolissani.
Ei auta kuin ristiä sormet, että tästä selvitään.
Asetamme tasot toisessa huoneessa.
Minun pitää säätää yläkerran sähkötasoa vähän.
Tajuathan, että käynnistämme tämän 14 minuutin ja 15 sekunnin päästä?
Jessus.
Sanoitko 65-73?
Eli voimakas vasta- ja myötäpäiväinen ympyräpolarisaatio?
Tästä lähtee. Pidelkää hatuistanne.
Valmista.
Neljä, kolme, kaksi, yksi, nolla!
Lähtölaukaus.
Voi pojat.
Mikä on musta aukko?
Se on niin syvä,
että sen koko fysiikkaa on vaikea ymmärtää.
Sen tutkimiseen voi käyttää koko elämänsä.
Mieti kappaletta, jossa painovoima on niin voimakas,
että se on puristanut kaiken alkuperäisen materiaalinsa yhteen pisteeseen.
Tämä kappale tuottaa tapahtumahorisontin.
Sillä on se uskomaton ominaisuus,
että se on yksisuuntainen tie.
Ulkopuolelta pääsee sisään, mutta mikään ei pääse ulos.
Painovoima on niin voimakas,
että kaikki tarpeeksi lähelle tuleva katoaa sisälle.
Jos jokin katoaa tapahtumahorisontin kohdalla, se on mennyttä.
Emme tiedä siitä enää mitään.
Se ei ole enää havaittavissa.
Se voi olla olemassa tai sitten se ei ole. Emme voi tietää.
Meillä on yhteys sellaiseen ilmiöön,
jota emme täysin ymmärrä.
Se on kuin pyörre maailmankaikkeudessa tilassa ja ajassa.
Pimein kohde, joka voidaan matemaattisesti kuvitella, ei hohda eikä heijasta valoa.
Se saa aikaan voimakkaita tapahtumia, joita havaitsemme maailmankaikkeudessa.
Niissä on jotain -
todella arvoituksellista.
Kuuletteko minua?
Kyllä.
Sanotaan, että joskus totuus on fiktiota oudompaa.
Näin on etenkin mustien aukkojen kohdalla.
Työskentelen parhaillaan Cambridge-kollegani Malcolm Perryn -
ja Harvardin Andy Stromingerin kanssa.
Työstämme uutta teoriaa selvittääksemme,
miten tieto palautetaan mustasta aukosta.
Katsokaa avaruutta.
Tapasin Stephenin vuonna 1982.
Vuosien mittaan olemme tutkineet yllättävän paljon samoja aiheita.
Tämä intensiivinen yhteistyömme, joka on kehittynyt -
siinä viimeisen kolmen vuoden aikana,
on ihan uudella upealla tasolla.
Ja melko erilaista. -Aivan.
Se oli hieno lämmin päivä.
Harvinaista huhtikuisessa Englannissa, joten pidimme luennon ulkona.
Tämä oli Great Brampton Housessa.
Viimeiset 10 vuotta Stephen ystävineen järjesti retriittiä.
Minulla oli ideoita äärettömyyden reunojen rakenteesta -
ja miten ne voisivat tallentaa tietoja.
Kuuntelin luentoa ja ajattelin,
että hänen kuvailemansa ilmiö voisi tapahtua mustan aukon pinnalla.
Stephen hoksasi jutun välittömästi.
Hän sanoi sitä puuttuvaksi palaseksi.
Hän haluaa kovasti selvittää paradoksin,
jonka hän esitti vuonna 1975.
Sitä kutsutaan informaatioparadoksiksi.
Sen mukaan mustat aukot tuhoavat tiedon.
Sen ei pitäisi olla mahdollista. Se on paradoksi.
Se viittaa siihen, että fysiikan lait häiriintyvät mustien aukkojen kohdalla.
Siksi selvitämme ongelmaa.
Tiedon häviäminen on ristiriidassa melkein kaiken fysiikan tietämyksemme kanssa.
Mustien aukkojen toimintaa on ymmärretty väärin.
Ulkopuolelta käsin ei voi sanoa, mitä mustan aukon sisällä on.
Mustaan aukkoon katsottaessa -
selviää vain sen massa, varaus ja pyörimistila.
Sama pätee kaikkiin mustiin aukkoihin.
Se tarkoittaa, että musta aukko sisältää paljon tietoa,
joka on piilossa ulkomaailmalta.
Ihmisten oli vaikea sulattaa sitä ajatusta.
Sitten Stephen Hawking löysi Hawkingin säteilyn.
Mustasta aukosta tulee jotain ulos.
Siitä vasta ongelmat alkoivat.
MUSTIEN AUKKOJEN HIUKKASTEN SYNTY
Ne eivät olekaan mustia vaan säteilevät.
Säteillessään ne menettävät massaa ja lopulta katoavat.
Norsuja tai tietosanakirjoja vastaava massa voisi muodostaa mustan aukon.
Musta aukko haihtuu, ja jäljelle jää Hawkingin säteily.
Ilmeisesti sinne hukkunut tieto katoaa.
Mustasta aukosta tulevat hiukkaset -
näyttävät olevan täysin irrallisia eivätkä liity sinne kadonneisiin asioihin.
Jos Hawking oli oikeassa, se voi sylkeä ulos mitä tahansa.
Se voi sylkeä ulos pianon, pasuunan, mitä vain.
Se tarkoittaa, että maailmankaikkeuden perusolemus -
on sattumanvarainen.
Mitkään fysiikan lait eivät hallitse koko maailmankaikkeutta.
Tämä on joka fyysikon painajainen.
Maailmankaikkeutta koskeva tietomme perustuu paljolti uskomukseen,
että voimme ennustaa luotettavasti luonnonlakien avulla.
Teemme ennusteita fysikaalisen teorian pohjalta.
Teemme kokeita ja havaintoja nähdäksemme, osuivatko ennusteet oikeaan.
Ymmärrämme varhaista maailmankaikkeutta fysiikan lakien mukaan -
veikkaamalla ajassa taaksepäin, millainen maailma on ollut.
Jos ne lait murentuvat,
tiedon rajat tulevat vastaan.
Millaisia asioita voisimme tietää maailmasta?
Jos maailmankaikkeuden ennustettavuus romuttuu mustien aukkojen takia,
se voi romuttua muissakin tilanteissa.
Vielä pahempaa, jos tieto menetetään,
emme voi olla varmoja menneisyydestämme.
Historiakirjat ja muistomme saattavat olla illuusiota.
Menneisyys kertoo, keitä olemme.
Ilman sitä menetämme identiteettimme.
TEOREETTISTEN TIETEIDEN KESKUS PERUSTUTKIMUS
Opiskeluajoista lähtien olen miettinyt paljon informaatioparadoksia.
Se on ympärivuorokautinen juttu.
Nousen ylös, keitän kahvit ja istun lehtiön ääreen.
Mietin sitä harjatessani hampaita,
näen siitä unia.
Se on modernin fysiikan mielenkiintoisin kysymys.
Niin kiinnostava,
että olin valmis omistamaan elämäni sen ymmärtämiselle.
Hawkingin väitteestä kuluneen 40 vuoden aikana -
on julkaistu tuhansia tutkielmia siitä,
miten paradoksi voitaisiin välttää.
Yhtäkään ei ole yleisesti hyväksytty.
Kaikki ovat ongelmallisia tavalla tai toisella.
Voisin kirjoittaa maagisen kaavan äärimmäisen tarkasti.
Malcolmin kirjoittaessa -
olemme selvittäneet...
Nyt Stephen, Malcolm ja minä löysimme mekanismin,
jonka avulla informaatioparadoksi voidaan ehkä ratkaista.
Vaikuttaa jännittävältä.
Se on alkua jollekin suuremmalle...
Tutkimme asiaa täydellä teholla.
Keskeiset termit... -Mikä on superrotaatio?
Eli superrotaatio. Tavallinen BMS-ryhmä...
Fysiikka selvittää totuutta maailmankaikkeudesta.
Emme ehkä koskaan tajua kaikkea,
mutta on hyvin mahdollista,
että tämän selvitämme vielä elämäni aikana.
Siinä superrotaation varauksen säilyminen.
No niin, pyyhin tämän...
Näkeminen on uskomista.
Se on luotettavin ja voimakkain aistimme.
Meidän on nähtävä asiat. Haluamme nähdä.
Viimeiseen vuosikymmeneen en ole epäillyt mustien aukkojen olemassaoloa.
Haluan silti nähdä sen typerän kuvan.
Emme ole koskaan nähneet paljastavaa merkkiä mustasta aukosta -
eli siitä oletetusta horisontista, josta valokaan ei pääse pakoon.
Tapahtumahorisontti-teleskoopin avulla suurennamme horisontin koko matkalta -
ja katsomme, muodostaako se siluetin ja varjon.
EHT-hanke on vuosikymmenien työn huipentuma.
Kun ymmärsimme, että voisimme tehdä kuvan,
aihe alkoi kiehtoa.
Viime vuosina olemme käyneet uusissa paikoissa,
jotka olemme saaneet vakuuttaa tieteen arvokkuudesta.
Olemme kehittäneet ja asentaneet erikoistuneita ja kalliita laitteita -
kaikkiin näihin paikkoihin äärimmäisissä oloissa.
Olemme nyt valmiita toteuttamaan ensimmäisen tarkkailun,
jossa yritämme tehdä kuvaa.
TARKKAILUIKKUNA ALKAA 4,4.2017
Se on yhä kysymysmerkki,
mutta paikallisolojen puolesta ok.
Etelänavan sää hyvä, kohdistus ei.
Kohdistusongelmia.
SMT teknisesti valmis,
mahdollista kovaa tuulta, mutta siitä on tuskin haittaa.
Illan näkymät ovat siis hyvät.
Kyllä.
Asensimme maailmalle teleskooppeja,
jotka viestivät keskenään ja tallentavat dataa rinnakkain.
Sen jälkeen voimme yhdistää nämä tiedot -
ja saada teleskoopit näyttäytymään yhtenä teleskooppina.
Event Horizon Telescope käsittää kahdeksan teleskooppia pitkin maailmaa -
aina etelänavalta Arizonan aavikolle ja Havaijista Chileen.
Siten se luo maailmanlaajuisen teleskoopin.
Sääennuste on hyvä Picossa.
Suorastaan erinomainen.
Näyttää hyvältä. -Vaihdan tämän 0,2:ksi.
Haluaisin nähdä LMT:n vesihöyrykartan.
Yksittäinen teleskooppi vaatii täydellisen sään yölliseen tarkkailuun.
Kuvittele, että sään on oltava täydellinen kaikissa paikoissa.
Kun aloitamme tarkkailun, tämä on mennyt ohi,
mutta emme tiedä, mitä muuta on tulossa.
Vaikuttaa kiihtyvän.
Aivan. -SMT siis huononee.
Mitkä ovat pullonkaulat?
LMT ja etelänavan SMT.
Päätös on tehtävä nykytietomme pohjalta,
joka viittaa kohdistusongelmiin.
Oletko huolissasi maserista?
Olen vähän huolissani,
koska emme ole täysin testanneet,
miten hyvä se on.
Kello on 3,30. Meillä on puoli tuntia. -Niin.
Keskeytetäänkö?
Minusta tämä kannattaa tehdä tänään.
Tuskin saamme tämän parempaa säätä.
Tekniikka pelittää.
Kaikista illoista, kun Etelänapa askarruttaa, nyt on paras hetki.
Niin.
Toivottavasti saamme hyviä kuvia M87-galaksista.
Niin kirjoitetaan, niin tehdään.
Teen päätöksen ja käynnistän sen.
Viides yö, D-rata "kyllä"!
Olkoon tulevat yöt yhtä hyviä.
Sitten ympäri maailmaa -
kaikki teleskoopit kääntyvät samaan aikaan -
ja alamme tallentaa fotoneja mustasta aukosta.
Taivaalla mustan aukon koko näyttäytyy sen massan ja etäisyyden mukaan.
Galaksimme keskellä olevalla mustalla aukolla Sagittarius A*:lla -
on taivaan suurin kulmaläpimitta. Seuraavana tulee M87.
M87:n musta aukko on tuhat kertaa suurempi,
mutta noin tuhat kertaa kauempana.
Taivaalla ne näyttävät melko samankokoisilta.
TARKKAILUIKKUNAN KOLMAS YÖ
Tämä on komentokeskus, miehitetty ympäri vuorokauden.
Tiimiläiset kirjoittavat ylös ongelmistaan -
tallentimen, vastaanottimen sun muun kanssa.
Toivomme tylsää yötä.
Toivomme toimettomuutta,
että kaikki sujuu, eikä mikään mene pieleen.
Mutta olemme täällä varmuuden vuoksi.
Saimme juuri päätökseen tarkkailuikkunan kolmannen päivän.
Se oli ennennäkemätöntä.
Käynnistimme kolme peräkkäistä tarkkailuyötä,
koska sää on ollut erinomainen.
Tiimi on melko väsynyt,
koska olemme työskennelleet ympäri vuorokauden.
Tiimiläiset ovat korkeissa paikoissa, tarkkailevat yksityiskohtia -
ja kovan stressin alla koittavat jäljittää ongelmia.
Ajamme ihmiset äärirajoille tällä hetkellä.
VIIDENNEN TARKKAILUPÄIVÄN LOPUSSA
Sagittarius A*:n viimeinen skannaus alkaa.
Viimeistä viedään.
Vuoden 2017 tarkkailujen viimeinen skannaus Sagittarius A*:sta.
Sateenkaaren tuolla puolen
Sinilinnut liitävät
Kirjoititko "jippii"? -Jep.
Haaveilemasi unelmat
Käyvät totehen
Jonain päivänä tähdeltä toivon
Herään pilvien takaa
Tämä laulu kuvaa erinomaisesti, miten hienoa on toteuttaa jotain,
jota on työstänyt ikuisesti.
Kuinka kauan?
Olen työstänyt tätä... jotain 20 vuotta.
Seuraavaksi kaikissa EHT:n pisteissä -
kovalevyt pakataan erittäin huolellisesti -
ja toimitetaan keskusyksikköön.
Olemme valmiit.
Saimmeko sen kokonaan valmiiksi?
Se oli siinä.
Saimme juuri päätökseen koko skannauksen,
koko aikataulun, koko kampanjan -
ja kaikki Event Horizon Telescopen -
tarkkailut tältä vuodelta.
Suurena haasteena on,
että kun kaikki tiedot on saatu keskusyksikköön,
toimiko kaikki varmasti.
Selvittämiseen menee yli kuukausi.
Siihen asti jännitystä on ilmassa,
epävarmuus siitä, että jotain jäi huomioimatta.
Toukokuu, kevät, uudestisyntyminen, mustien aukkojen kuvantaminen.
Melkoinen kesä luvassa.
LINNUNRADALTA M87-GALAKSIIN 54,8 MILJOONAA VALOVUOTTA
Tieteenfilosofian ikuisuuskysymys on,
jos olemme ensisijaisesti kiinnostuneita ilmiöistä,
kuten ne voidaan havaita kokeellisesti,
miten sitten saamme tietoa havaitsemattomista kohteista.
Näkymätön ja salaperäinen on aina kiehtonut minua.
Olen luonnostaan ajautunut mustien aukkojen pariin.
Mutta mustaa aukkoa on vaikea ymmärtää pelkkien yhtälöiden avulla.
Jos haluaa tietää mitään yksityiskohtaisempaa,
se ei onnistu pelkällä matematiikalla.
Se pitää simuloida tietokoneella.
Kertymäkiekko kiertää mustaa aukkoa.
Se on kaoottista.
Se on ionisoitunutta kaasua, sillä on magneettikenttiä -
ja koko juttu velloo.
Kaasu kuumenee ja säteilee.
Se on liian monimutkaista,
jotta sen voisi laskea kynällä ja paperilla.
Simulaatiot auttavat meitä tekemään -
näkymättömästä näkyvää.
10,9.2017
BRINSOP COURT ENGLANTI
Sen täytyy olla Andy. -Hei.
Meillä on lähes mielettömiä uutisia.
Mitä?
Muttei ihan.
Jotain uupuu.
Kunhan et murehdi, saat oikean vastauksen. -En koskaan murehdi.
Kerran vuodessa Stephen Hawking ystävineen -
vuokraa jostain talon,
jossa voimme vaihtaa ideoita, pitää hauskaa -
ja mennä vuorille vaeltamaan.
Stephen saapui. -Stephenkö saapui?
Jos menet tuota tietä, voit mennä moikkaamaan.
Stephen, Sasha, Malcolm ja minä löysimme heikon kohdan,
eikä vain heikkoa kohtaa -
vaan valtavan aukon informaatioparadoksissa.
Käytetään liitutaulua.
Aiemmin ajateltiin,
ettei musta aukko voinut varastoida tietoa.
Se oli vain aukko avaruudessa.
Huomasimme sen horisontissa ominaisuuksia, jotka koodaavat tietoa.
Ne ovat supertranslaation ja superrotaation vapausasteet,
jota sanomme "pehmeäksi karvaksi".
Selvä. -Laita se ympäri.
Karva on levittäytynyt mustan aukon horisontin ympärille.
Kun mustaan aukkoon heittää jotain,
sen kampaus muuttuu.
Eli kun sinne heittää jotain, kampaus menee näin.
Saimme selville, että se tallentaa, mitä mustaan aukkoon on pudonnut.
Osa tiedoista siirtyy.
Emme tiedä vielä, siirtyykö kaikki.
Sitä yritämme parhaillaan tutkia.
Se näyttää tältä.
Siinä on vain kaksi derivaattaa epsilonissa, joten se katoaa.
Selvitämme, voivatko pehmeä karva ja pehmeät hiukkaset -
koodata kaiken mustan aukon tiedon.
Emme piittaa tuosta termistä.
Emme. -Katsoitko tuotakin termiä?
Bekensteinin ja Hawkingin kaava 70-luvun alusta kertoo,
kuinka monta gigatavua tietoa voidaan tallentaa mustaan aukkoon.
Ensimmäinen testi, jota emme ole vielä läpäisseet,
on tiedon laskeminen pehmeän karvan avulla -
ja sen osoittaminen, että se antaa oikean vastauksen.
Jos saamme keskusvaraukseksi 12J:n,
tietoa ei menetetä, vaan se säilyy,
ja voimme jäljittää sen tiedon tutkimalla horisonttia.
Kolme kuukautta saimme nollan, seuraavat kolme kuukautta äärettömän.
Viime viikkoina Malcolm luuli saaneensa 12:n, mutta uskomme senkin olleen väärin.
Tänään meillä on 12,
mutta se arveluttaa.
Eli integroitiinko osissa ja saatiin tämä viimeisin kaava?
Aavistan jotain.
Niin, koska zeetassa ei ole kahden derivaatan termejä.
Juuri niistähän meidän piti päästä eroon.
Ehkä niitä onkin siellä.
Katsotaanpa.
Tätä pitää miettiä lisää.
Stephen tuli. Pelastus!
Hei, Stephen.
Annetaan Stephenille tiivistelmä.
Olettaen, että kaikki on oikein. -Vahvistusta vailla.
Koskaan ei pidä olettaa, että kaikki on oikein.
Tarkistetaan sitten. -Juuri niin.
Näinhän se menee. Hetki sitten olimme innoissamme,
kun nenämme alla oli keskeinen termi -
juuri sopivana pinta-alalain muodostamiselle.
Sitten tajusimme, ettemme olleet huomioineet kaikkia termejä.
Jotain hyvää on tuloillaan.
Meillä on iso urakka edessä.
Olemme saattaneet sivuuttaa muutakin. -Mitä?
Pohdimme "F plus miinus"-termiä.
Se on vaivannut minua.
Se termi saattaa siis romuttaa koko jutun.
Mitä aiomme sille tehdä?
Luulin, etten saanut mitään kolmella epsilonin derivaatalla, mutta...
Tarkistetaan.
Jahtaamme yhtä numeroa.
12 kertaa pyörimismäärä.
Se taitaa olla... -Tai divergenssi.
Sitä numeroa on vaikea saada.
Jos se numero saadaan,
se paljastaa, että mustat aukot kykenevät tallentamaan -
kaiken mahdollisesti kadonneen tiedon.
Valtava askel kohti informaatioparadoksin ratkaisua.
Malcolm pääsi siitä tähän integroimalla osissa.
Sääntöjenvastaisesti. -Niin.
Mutta käyttämällä kolmen muodon divergenssiä -
voidaan päätyä tähän yhtälöön...
Kuinka monta yhteensopivaa Killingin vektoria kaksipallossa?
Kolme! -Ääretön määrä?
Kuusi!
Stephenin kanssa on kiinnostavaa työskennellä.
Hän ei paljoa puhu, joten kaikilla sanoilla on painoarvoa.
Yleisesti tarkasti määriteltyjä Killingin vektoreita on kolme.
Hänen kysymyksensä voivat ensisilmäyksellä tuntua asian vahvistamiselta,
mutta selviääkin,
että hänellä on vähän erilainen näkemys tai intuitio asiasta.
Aluksi se saattaa hämmentää kaikkia,
ja sitten tajuamme sen tärkeyden.
Olemme siis -
orjallisesti noudattaneet ohjeitasi -
äärettömyyden unohtamisesta.
Tein ensin pohjatyötä, kartoitin maaperää,
kartoitin parasta reittiä huipulle.
Stephen käski tarttua tuumasta toimeen.
Hän on hyvin hurmaava.
Hän ei halua viettää aikaa tutkimalla kaikkia tapauksia ja mahdollisuuksia.
Hän käy heti asioiden kimppuun.
Johtuuko entropia diffeomorfismista?
Mitkä diffeomorfismit johtavat entropiaan?
Ongelma on liian vaikea ratkaistavaksi yksin,
mutta eri ihmiset ajattelevat eri tavoin -
ja jokaisella on jotain annettavaa.
Periaatteessa ympärillä on E potenssiin inφ...
Se on... -Niin, mutta jotenkin...
Minulla on tapana kiirehtiä loppuun ja täyttää aukot myöhemmin.
Metodologiani on erityisen altis virheille,
koska vastauksen on jo päättänyt etukäteen.
Malcolm puolestaan -
aloittaa alusta ja käy aihetta järjestelmällisesti läpi.
Siinä on toinen ongelma.
Ellei suunta ole oikea, sinne ei koskaan päädykään.
Siksi täydennämme hyvin toisiamme.
Sasha on loistava lisäys.
Hän aloitti Malcolmin jatko-oppilaana -
ja on kehittynyt huimasti.
Saimme sen kerran ja kadotimme sen, saimme uudelleen kymmenen päivää sitten -
ja kadotimme taas.
Suunta on oikea,
mutta tämä on hirveän monimutkaista.
Menisin tuonne.
Olisi pitänyt tulla helikopterilla. -Mennäänkö tuonne?
Tarkoitatko tätä? -En.
12,5.2017
MIT HAYSTACK -OBSERVATORIO EHT:N TIETOJENKÄSITTELYKESKUS
Tämä oli todella mutkikas kansainvälinen lähetys Chilen tapahtumien takia.
Tiedäthän, että tämä on tärkeää dataa?
En halua kuulla "mutkikasta" ja "dataa" samassa lauseessa.
Tuhoväline.
Tämä on tuoretta dataa.
Chilestä, kolmas tallennin, kakkospaikka, toinen erä.
Hyvin merkitty. -Vincent?
Fotoneja Chilestä. Jäädytettynä.
Kun data on saatu eri teleskoopeista,
tiedon määrä on valtava.
Meidän täytyy mitata jokainen aalto,
aallonpohja ja aallonharja, kun ne ilmestyvät teleskooppiin.
Ne on tallennettava totuudenmukaisesti.
Sitten jokainen aaltorintama sovitetaan -
toisen teleskoopin vastaavaan aaltorintamaan toisella puolen maapalloa.
Viimeisin lisäys ALMA:sta.
Mitä muuta löytyy?
Tuotamme noin puolitoista petatavua dataa -
per havaintoyö.
Se on ylivoimaisesti suurin tietomäärä -
missään fysiikan kokeilussa tieteen historiassa.
Etsin... Tässä on siis ALMA:n koko kokoelma.
Viemme kaiken tämän datan ja kaikki kovalevyt supertietokoneeseen,
joista toinen on MIT Haystack -observatoriossa -
ja toinen Bonnissa sijaitsevan radioastronomian Max-Planck-instituutissa.
Sitten käsittelemme kaiken datan näiden kahden paikan välillä.
Näin tehdään maailmanlaajuinen teleskooppi.
Se on kuin maailman kartta.
Täällä on Meksikossa tallennettuja moduuleja,
nämä ovat myös Meksikosta, tämä on Arizonasta,
tämä on Espanjasta,
tämä on Havaijilta.
Emme voi käsitellä etelänavan dataa.
Etelänavan asema on nyt kiinni.
Sinne ei ole pääsyä.
Kaikki data on syväjäässä lokakuuhun asti.
Täällä kaikki data kootaan yhteen, ja saamme lopulliset tiedot.
Nyt se tapahtuu. Sitä on vaikea uskoa näin pitkän odotuksen jälkeen.
Jätä se hetkeksi. Laitetaan vertailukohta mukaan.
Kun olet korjannut manuaalisen vaiheistuksen, tämä selkiytyy,
signaali-kohinasuhdekin nousee ja amplitudi kasvaa.
Uskomatonta.
Saamme sellaisen herkkyyden -
ja resoluution, jota olemme halunneet vuosikymmenen ajan.
Minussa tämä hetki herättää suurta levottomuutta.
Olemme työstäneet tätä pitkään.
Emmekä vieläkään tiedä, mitä on kasassa.
NOTTINGHAMIN YLIOPISTO, ENGLANTI
FYSIIKAN RAKENNUS
MUSTIEN AUKKOJEN LABORATORIO
Mustat aukot ovat ulottumattomissa.
Emme tiedä, kuvaavatko käyttämämme yhtälöt mustaa aukkoa.
Emme voi testata sitä suoraan. Se on ongelmamme.
Minulla on laboratoriossa malli, joka jäljittelee mustan aukon ominaisuuksia.
Tietenkään se ei ole oikea musta aukko.
Todellisuudessa se on valtava vesiallas.
Tämä hieno pyörre muodostuu keskellä.
Pienellä pinnan aaltoilulla sen pitäisi näyttää pyörivältä mustalta aukolta.
Horisonttiin liittyy fysiikkaa;
valon taittuminen, Hawkingin säteily, superradianssi.
Niitä vaikutuksia voimme simuloida.
Tapahtumahorisontin ulkopuoliset vaikutukset.
Lopuksi näkyy vaikutus, jota on ennustettu vuosia -
ilman kokeellista vahvistusta.
Se on tosifysiikkaa.
Se on havaittu.
Nykytietämyksemme mustista aukoista on rajallista,
mutta tieteilijänä tilanteeni ei voisi olla parempi.
Meillä on maailmankaikkeus petrimaljassa.
Se tarjoaa uutta fantastista näkemystä, jota ei ole vielä löydetty.
NELJÄ KUUKAUTTA HAWKINGIN RETRIITIN JÄLKEEN 25,1.2018
"Zeeta miinus zeeta-theeta-ypsilon",
tässä on epsilon potenssiin tupla-alkuluku, tässä epsilon alkuluku.
Siitä tulee "yksi jaettuna W plussalla". -"1 / W+",
eli tämä täytyy laskea W+:aan.
Eikö varmasti ole muuta?
Ei ole.
Vain "1 / W+" -termillä on annettavaa.
Aivan. -Se termi on oltava.
Joten tämä pitää laskea W+:n saamiseksi.
Eihän, koska "1 / W+" on integroitava funktio.
Aivan. -W+:n arvojoukko on nolla.
Ilman "1 / W+" -termiä saamme nollan.
Emme ymmärtäneet tätä Brinsopissa. -Emme tainneet ymmärtää.
Luulimme asiaa melko yksinkertaiseksi,
ettei pitäisi miettiä paljoa.
Sen jälkeen olemme löytäneet kaikenlaista muuta,
joka vaikuttaa ja hankaloittaa asioita.
Brinsopissa luulimme, että voisimme tehdä tämän käsin.
Kymmenisen sivua.
Se onkin yksi kaikkein pisimmistä laskuista,
joita kukaan meistä on tehnyt.
Naulan kantaan.
1050 termiä.
Ei semmoista määrää voi ynnätä -
tekemättä virhettä.
Minä en ainakaan voi. Ei taida Malcolmkaan.
Voisin varmaan tehdä puolet, mutta…
Kuukausi sitten tajusimme, että meidän pitää käyttää tietokoneita.
Yhteen lasketaan tuhansia termejä.
Jos niistä saadaan 12J,
se tarkoittaa, että mustan aukon karva -
pystyy rakentamaan itsensä täysin uudelleen.
Informaatioparadoksi ei vielä ratkea.
Emme ole nähneet sitä toistaiseksi.
Se tarkoittaa virhettä joko tietokoneohjelmassa, syötteessä -
tai ongelman käsitteellisessä analyysissä.
Toiveikkuutemme on mennyt yhtä vuoristorataa.
Ei auta kuin uskoa, että se toimii oikein siitä yksinkertaisesta syystä,
ettemme näkisi näin paljon vaivaa, ellemme uskoisi siihen.
Panostamme tähän. -Näin on.
Teemme niin, koska uskomme siihen.
Ellemme uskoisi, olisimme varmaankin...
Luovuttaneet. -...lannistuneet.
Olen toiveikas.
Mutta meiltä varmaankin puuttuu jokin termi tai jotain.
Tai idea.
Tai idea tai jotain. Emme ole ynnänneet kaikkea oikein.
Informaatioparadoksin mukaan mustien aukkojen takia -
maailmankaikkeutta ei voi kuvata fysiikan lakien mukaan.
Veikkaan sen puolesta,
että fysiikan lait ovat olemassa ja voimme selvittää ne.
Hommat jatkuvat vielä.
On mielenkiintoista, kun havainnot -
eivät vastaa vakiintunutta käsitystämme asioiden käyttäytymisestä.
Silloin aletaan etsiä eksoottisempia selityksiä.
Niin kävi mustan aukon tarinan kanssa.
Mustat aukot olivat alun perin -
hyvin esoteerisia, matemaattisia ja vaikeasti sulateltavia.
Ajan myötä yhä useampi havainto oli järjetön.
Mustat aukot olivat paras selitys havainnoille.
Supermassiiviset mustat aukot olivat kiistanalaisia.
Ne voivat painaa miljardi kertaa Auringon massan.
Kaikissa galakseissa saattoi olla supermassiivisia mustia aukkoja.
Jopa omassamme.
Se oli kiistanalaista.
Kiinnostuin siitä ajatuksesta.
Minulla oli työstämäni tekniikka,
ryhmäni ja toinen ryhmä Saksassa,
joka voisi periaatteessa selvittää asian.
Keckin observatorio avattiin niihin aikoihin Havaijilla.
Uskomatonta, että pääsimme puuhastelemaan sellaisen suuren teleskoopin pariin.
Ja se toimi.
Yhtäkkiä näkyi galaksin keskusta, tähdet galaksin keskellä.
Jos siellä on miljoonakertaisesti Auringon kokoinen musta aukko,
tähdet liikkuvat todella nopeasti.
Ensimittauksemme oli vuonna 1995.
Näimme toisen kuvan 1996. Se vasta olikin jotain.
Ne eivät olleet samassa paikassa.
Ne liikkuivat!
Vuoteen 1999 mennessä oli tullut selväksi,
että lähellä olleet tähdet alkoivat kaartaa.
Ne kaartuivat mustaa aukkoa kohti.
Kolme kaarevaa tähteä näyttivät ihan kolmelta nuolelta.
Ne leikkasivat toisensa samassa kohtaa.
Tarvitaan jotain massiivista -
sellaisen lyhytaikaisen kiertoradan ohjaamiseen.
On vaikea kuvitella sen keskelle mitään muuta -
kuin supermassiivista mustaa aukkoa.
Olemme matkalla sen syövereihin.
Sitä voi melkein maistaa.
EHT:N KUVA-HACKATHON 12,10.2017
345. -Ei, Kazu käski eilen katsoa 120:ta.
Siksi me katsoimme sitä.
Onko tämä siis 3C345?
On. -Selvä.
Koska tähtäämme EHT:ssa niin korkealle nähdäksemme jotain, mitä ei ole nähty,
meidän on kehitettävä kokonaan uusia työkaluja.
On helpompaa aloittaa suurella näkökentällä…
Kuva on rakennettava riittävän uskollisesti, jotta siihen voi luottaa.
...ja jotain outoa rakennetta.
Minulla ei ole sitä ladattuna lineaarisella asteikolla...
Kun kameralla ottaa valokuvan,
kuvan uskoo olevan totta.
Sen on nähnyt omin silmin,
ja kuva vastaa näkemää.
Kun mustasta aukosta otetaan kuva maisemahorisontti-teleskoopilla,
emme näe sitä,
emmekä tiedä, näyttääkö musta aukko tuottamaltamme kuvalta.
Miten arvioimme kuvan oikeellisuutta?
Mikä niistä pitää paikkansa?
Yksi tapa lähestyä ongelmaa on jakautua ryhmiin,
jotka eivät puhu toisilleen.
Luomme dataa monista erilaisista kuvista,
realistista dataa, jota saamme maisemahorisontti-teleskoopista.
Sitten annamme datan ryhmille ilman oikeaa kuvaa -
ja käskemme tehdä parhaan kuvansa siitä datasta.
Mitä tapahtuu ykkösryhmän huoneessa, jää ykkösryhmän huoneeseen.
Jos näen toisen ryhmän kuvan,
saatan ohjastaa omat kuvantamisalgoritmini -
vaikka alitajuisesti suosimaan samanlaista kuvaa.
Katso näitä virhemarginaaleja.
Haluamme järjestää monta kuvantamiskierrosta -
ennen kuin vertaamme kuvia.
Kun katsoo näitä samasta datasta saatuja eri asioita...
Meidän pitäisi pystyä vertailemaan eri ryhmien algoritmeja.
Kun ne alkavat lähentyä toisiaan,
meidän on hyvä lähteä tekemään samoin Sag-A*:lle ja M87:lle.
Tässä matalan sulkeuman amplitudi.
Niissä on suuri ero. -Kolme päivää välissä.
Mutta lähde ei ole muuttunut paljoa, eikä valon nopeutta voi muuttaa.
Mutta oranssi ja sininen ovat samana päivänä samaan aikaan.
Meillä oli vaikeaa kakkosryhmässä.
Tuntuu, ettei data ole vielä valmis,
eikä sitä ole vielä hyvin kalibroitu kuvantamiseen.
Hommat siis jatkuvat.
Satuin katsomaan Guardianin nettisivua -
keskiyöllä 13. päivä,
kun siitä uutisoitiin.
Siinä se oli.
MODERNIN KOSMOLOGIAN KIRKKAIN TÄHTI ON KUOLLUT
Olimme puhuneet tapaamisesta.
Olimme huolissamme ja tiesimme,
että työ piristäisi häntä.
Kunhan pääsisimme eteenpäin,
lentäisimme Britanniaan -
puhuaksemme seuraavista askelista hänen kanssaan.
Hän olisi ilahtunut nähdessään, että projekti edistyy.
Valitettavasti emme päässeet ajoissa.
Me kaikki ajattelemme eri tavoin.
Hänellä oli oma erityinen ajattelutapansa.
Emme enää pääse käsiksi hänen mieleensä.
Se on valtava menetys.
Erityinen ystävyysside -
syntyy tieteellisen yhteistyön ja löytöjen pohjalta.
Sen veroista ystävyyttä ei ole.
Kun on ollut -
tuotteliaassa tieteellisessä vuorovaikutuksessa -
jonkun kanssa vuosikymmenien ajan -
ja sitten menettää sen,
se on surullista.
Se on surullista eri tavalla kuin sukulaisen menettäminen,
mutta silti se on,
se on erityistä, ja on surullista menettää se.
Kuvittele leijuvasi kahden törmäävän mustan aukon lähistöllä.
Niiden kiertyessä aika-avaruus alkaa kajahdella.
Kuin rumpua lyövät kapulat.
Aika-avaruudesta tulee rummut.
Se alkaa soida.
Painovoima-aallot puristavat ja venyttävät avaruutta.
Periaatteessa ne rikkoisivat tärykalvon.
Ne kuulisi tyhjässäkin tilassa.
Painovoima-aallot ovat ikään kuin aika-avaruuden ääni.
Se oli vuoden 2015 suurin löytö.
LIGO-kokeilussa tallennettiin kahden pimeän mustan aukon törmäys.
Viimeinen viidesosa sekuntia ennen kuin mustat aukot yhdistyivät -
ja hiljenivät isompana mustana aukkona.
Se oli mykistävää.
Sitä ennen ainoa todisteemme mustista aukoista -
oli niiden ympäristövaikutuksissa.
Tämä oli ensimmäinen suora todiste -
sekä mustien aukkojen olemassaolosta -
että musta aukko -parien olemassaolosta.
Tämä signaali oli matkannut yli miljardi vuotta,
ja se nauhoitettiin.
Mahtava löytö.
Työni koski teoreettisesti mustien aukkojen törmäystä,
törmäysäänen simuloimista -
ja mustan aukon kiertoratojen ymmärtämistä.
Painovoima-aallot ovat niin hiljaisia saavuttaessaan Maan,
että kokeissa kuullaan vain viimeiset kiertoradat.
Päästäksemme syvemmälle -
ryhmäni on tehnyt arvioita viimeisistä minuuteista.
Kun kuulemme pidemmälle,
näemme, oliko mustien aukkojen dynamiikka kiinnostavampi,
oliko liike monimutkaisempi.
Tässä tapauksessa mustat aukot ovat eri massoja,
ne ovat monimutkaisemmalla kiertoradalla -
ja lisäksi ne pyörivät.
Järjestelmä alkaa pyöriä avaruudessa.
Sen kuulee hiljenevän, kun painovoima-aallot säteilevät pois päin,
ja lujenevan, kun ne säteilevät kohti.
Nämä kaikki yksityiskohdat voidaan päätellä -
kuuntelemalla painovoima-aaltoja.
Sitten ne kovenevat ja nopeutuvat juuri ennen yhdistymistä.
Se hiljenee yhdeksi mustaksi aukoksi.
Tuottaa mielihyvää -
päästä kuulemaan sellaista äänitystä.
Mustista aukoista tulee todellisempia.
Onpa mahtava hetki elää,
kun ollaan tällaisen paljastuksen partaalla.
M87:N MUSTAN AUKON DATA VALMIINA KUVANNETTAVAKSI 5,6.2018
No niin, julkaisemme datan.
Suuri hetki, eiköhän mennä.
Otan koko yhteistyötiimin tähän mukaan.
Päämääränä on saada kuva todellisuudesta: miltä musta aukko näyttää.
Mustat aukot galaksien keskellä kylpevät kuumassa hehkuvassa plasmassa,
joten niiden takaa, edestä ja joka suunnasta tulee valoa.
Ne kaartavat aika-avaruuttaan niin paljon, että jopa takaa tuleva valo -
voi taipua niiden ympäri ja tavoittaa tarkkailijan.
Voidaan ajatella, että tarpeeksi kaukana olevat fotonit tulevat kohti,
horisontin läheiset fotonit kääntyvät sisäänpäin -
ja liian liki olevat putoavat mustaan aukkoon.
Mustan aukon varjo on himmeän kirkas pyöreä alue -
ympäröivällä kirkkaalla kehällä.
On erityistä, että on olemassa tarkka ennuste sellaisesta,
mitä kukaan ei ole nähnyt.
Jos teet kuvan, sinun on tultava toiseen huoneeseen.
Aloitamme samaan aikaan.
Ykkösryhmän kuvantekijät!
Mikä päivistä on kattavin?
Teen 3601:ta.
Niin minäkin. -Samoin.
Valmista? -Olen innoissani.
Voi luoja. Pitäisikö sulkea ovi?
Mitä tapahtuu?
Yritämme nyt tehdä kuvaa!
Voimmeko pistää vähän vauhtia?
Emmepä juuri.
Shep, sulje ovi!
Voi luoja!
Voimmeko aloittaa, Michael?
Odotetaan Michaelia.
Voisimmeko vain erkaantua teillemme -
ja tavata 20 minuutin päästä?
Emme. -Tämä on iso hetki.
Minusta meille kaikille olisi hauskaa tehdä ensimmäinen yhdessä.
Näkisimme sen. Sitten voimme erkaantua kukin tahoillemme korjaamaan sitä.
Tämä on niin jännää, että haluaako tämän tehdä yksin?
Haluaisin nähdä kaikki yhdessä, jotta saamme käsityksen datasta.
Olemmeko valmiina? -Valmiina.
Ei se toimi ollenkaan!
Paranna kuvaa!
Paikoillanne. -Valmiit. Antaa mennä!
Voi luoja! Aloitimme.
Se on pelkkä töherrys.
Näyttää todella mielenkiintoiselta.
Miten töhertäminen sujuu?
Andrewin kuva on kaunis,
mutta kaipaa hienosäätöä.
Tiheys on huipussaan.
Daniel ja minä saimme molemmat tällaisia.
Tämän saan pelkällä sulkimella.
Vain sillä? -Voi luoja, katsokaa khiin neliötä!
Aika hyvä! -Ja vähän laajempi ala.
Tässä muutaman iteraation jälkeen,
se on tasoitettu ja ylimääräinen roina poistettu.
Kaikki alataajuuksilla? -Niin.
Onko kuva vain yhdeltä päivältä?
Aika kuvaava.
Se näyttää...
Poistitko amplitudin poikkeavuudet? -En koskenut mihinkään.
Todella siistiä.
Mikä tämä on? -Katien kuva.
Näyttää erilaiselta,
koska teillä on kirkas kohta enemmän tällä puolella.
Oikeasti?
Me kaikki saamme lähes oikean kokoisen sirpin.
Mikä tuon koko on? -Noin 40.
Kun oletetaan, että M87 on kuuden miljardin Auringon massan kokoinen.
Valtava massatapaus.
Tällä punnitaan mustia aukkoja.
Jos saamme jotain tuon näköistä kaikilta päiviltä...
Tästä huoneesta saa poistua vasta, kun on otettu yhteiskuva.
Saattoi tulla hirveä.
Olenko tarpeeksi lyhyt tähän kohtaan?
Tuo pitää saada kuvaan!
Olemme nyt pisteessä,
jossa asiat voivat mennä epähuomiossa pieleen.
Otin kuvan puhelimellani jostain, joka oli näytöllä.
Huomenna jatketaan kuvantamista.
Jos yksikin näistä kuvista lähetetään väärälle henkilölle,
sitä katsotaan kuvaruudulta ja se välitetään lehdistölle.
Saarron on oltava sataprosenttinen.
Kukaan EHT:n ulkopuolella ei saa nähdä mitään.
Tämän paikan tapahtumat eivät saa lähteä ryhmästä.
Tämä on aika hurjaa.
Tämä on varmaan pielessä, mutta jos tämä onnistuu,
se on aika mahtavaa.
Asiat sujuvat hyvin.
Uskomme, että olemme onnistuneet tässä projektin osassa.
BRINSOP COURT, ENGLANTI 16,9.2018
Saimme vastaukseksi 12J:n.
Vähän on vielä tehtävää.
Ainoa asia, jolla on väliä, on 3,5.
3,5? -Niin.
Kiva nähdä.
Hei, Sasha! -Oletkin täällä jo.
Olemme tehneet jo viisi sivua laskelmia. Olet myöhässä.
Saat viedä tavarasi ja käydä vessassa.
Kiva olla tarpeellinen.
Sille ei ole aikaa. -Ei.
No niin.
Missä olimmekaan? Mitä täytyy tehdä?
Nyt pitäisi vain -
ymmärtää tämä "G plus miinus jaettuna P:llä".
Aivan. Ja mennyt horisontti.
Aivan. Keksiikö kukaan muuta?
Siinä kaikki.
Taas Brinsopissa vuoden jälkeen.
Viime vuonna ajattelimme käyttävämme tähän enää pari viikkoa,
ynnäisimme termit ja saisimme vastauksen.
Viime vuoden aikana tajusimme,
että juttu on paljon monimutkaisempi.
Tajusimme, että termejä on miljoonia.
Otimme tietokoneet mukaan, mutta se ei toiminut.
Yksi jaettuna Y:llä.
Sitten tajusimme, että voisimme purkaa yhtälön integroituvaksi osaksi.
Se oli läpimurto.
Piti ymmärtää, että meillä oli melkein kaikki tarvittava,
mutta muutama termi oli kai hukkunut.
Selvitimme,
että yhtälö on inertiavarauksen vaihtelun -
ja horisontin kulmanopeuden vaihtelun summa.
Kun se lasketaan, saadaan 12J.
Aiemmin tiesimme joitain termejä horisontin kulmanopeudesta.
Ilman kaikkia se ei ollut integroitavissa.
Nyt olemme löytäneet hyvän kuvan -
ja hyvän tavan saada 12J.
Nyt on loppusilauksen aika.
Varmistamme, että uskomme siihen.
Harmittaa, ettei Stephen näe tätä loppuun asti.
Hän olisi ollut innoissaan.
Outoa, miten henkilökohtaista -
fysiikasta voi tulla.
Surullista Stephenin kuolemassa kesken kaiken on,
ettemme voi kertoa onnistumisesta.
Yksi pullo eteen.
Stephenille.
Yksi vaikuttavista ja hienoista asioista Stephenissä oli se,
miten paljon hän välitti näistä kysymyksistä.
Tiedämme, että mustan aukon sisällä on jotenkin erilaista.
Palkinto on todella suuri, jos sen selvittää.
Aika-avaruuden olemus.
Jotain sinnepäin.
Hawking antoi meille suurimman vihjeemme.
Jos tämä projekti toimii,
se on kuin valtava kyltti, joka osoittaa kultakaivokseen.
Yötaivaalle katsottaessa -
niitä ei tietenkään näe.
Mutta niiden tietää olevan siellä.
Vähän kuin ilkkumassa:
"Koita ratkoa minut."
NEROC HAYSTACKIN OBSERVATORIO
KUVANTAMISRYHMÄ 2 PARI VIIKKOA KUVIEN VERTAILUUN
Tarkistan vain äänen.
Kuuletko minua?
Kuulen.
Hei, Monica, kuuletko? -Kuulen.
Aloitetaan sitten.
Ensimmäinen puhelinkokous, jossa näytetään ensimmäiset kuvat M87:stä.
Kaikki kuvat ovat yhtenäisiä. Niissä on varjon näköinen ominaisuus.
Todella rohkaisevia tuloksia.
Se toimi. Se on varmaa.
Näemme renkaan,
mutta sitten onkin oltava skeptinen.
Haluan nähdä sen, mikä saa minut epäilemään itseäni ja näkemääni.
Sitä voidaan kutsua vaikka varjo-ominaisuudeksi,
kuten näette keskellä,
mutta pitää olla varovainen sen tulkinnan suhteen.
Näemmekö muiden ryhmien kuvia?
Emme.
Kun tapaamme kuvantamispajassa tutkiaksemme jokaisen ryhmän kuvia...
En saanut unta viime yönä, koska olin innoissani.
Olen odottanut tätä dataa ja kuvaa kahdeksan vuotta.
Onneksi saimme aika yhdenmukaisia tuloksia.
Odotan innolla muiden ryhmien tuotoksia.
Pidimme salaisuudet hyvin.
Kuvantamisryhmä kolme on käyttänyt lähinnä tavallista tekniikkaa,
jossa käytetään Clean-nimistä algoritmia.
Noin kuutisen henkilöä tekee kuvia.
Olemme samaa mieltä kuvan keskiöstä.
Kiinnostaa, mitä maksimientropiaa ja muita metodeja käyttäviltä ryhmiltä -
on luvassa ensi viikolla.
Toivomme, että kuvat ovat yhdenmukaisia.
Yritämme olla hyvin varovaisia.
Pahinta olisi, jos sanoisimme nähneemme mustan aukon varjon,
ja se paljastuisikin kuvantamisvirheeksi.
Ykkösryhmässä olemme nyt melko itsevarmoja saamiemme rakenteiden suhteen.
Olemme tyytyväisiä kuvien yhtenäisyydestä,
mutta emme ole nähneet mitään muilta ryhmiltä.
On mahdollista, että kaikki on yhtä sotkua, kun aletaan verrata ryhmiä.
Eteneminen pelottaa,
jos saamme erilaisia kuvia. -Niin.
KUVIEN VERTAUSPAJA 23,6.2018
Huomenta!
Miten menee? -Hyvin.
Odotan jännityksellä.
Hei! Hauska tavata vihdoin. -Samoin.
Olen Katie.
Hauska tavata!
Kiitos, että tulit!
Tämä on todella jännittävä hetki.
Nyt selviää, näkevätkö kaikki ryhmät saman perusrakenteen.
Kukaan ei ole nähnyt muiden tuloksia.
Tämä on siis vähän kuin joulu tai hanukka.
Nyt lahjat avataan kääreistä.
Tuliko poni? En tiedä.
Kalibroin automaattisesti. Sitten amplitudi plus päätösvaihe.
Olen kananlihalla.
Olen odottanut tätä hetkeä kymmenen vuotta.
Olen mallintanut mustia aukkoja sen verran.
Vihdoin siitä tulee totta.
Katsotaan, mitä voidaan tehdä, jos käytetään samaa komentosarjaa -
muuttamatta mitään, ilman hienosäätöä.
Katsotaan, miten käy.
Se olisi kiinnostavaa nähdä.
Ihan uteliaisuudesta. Jos saataisiin yleispätevä komentosarja.
Se näyttää täyttävän tyhjiötä.
Voimme siis vastata kahdella tapaa nollatasoon.
Molemmissa tuotetaan lähes sama kuva.
Sitä ei ole järkeä käyttää siihen.
On itse asiassa, ne tuovat lisätietoa.
Mutta se tieto voi olla epäolennaista.
En ole vielä saanut kuvaa kolmosryhmältä. Käynkö kysymässä?
Okei.
Sitten se on paljon pahempi...
Anteeksi. Paljonko aikaa vielä tarvitsette?
En tiedä. -Vartti?
Jos kaikki sujuu hyvin.
Kauanko kolmosryhmä tarvitsee?
Pari minuuttia, jos se toimii.
Tehdään niin. Katso, näyttävätkö numerot hyvältä.
Selvä.
Ensin teimme standardoidun ristikorrelaatiovertailun -
kaikkien kuvien välillä.
Ykkösarvolla kahden kuvan yhtenäisyys on täydellinen,
nollalla surkea.
Olemmeko valmiit totuuden hetkeen?
Selaan alaspäin.
Voi luoja.
Johan on.
Vau!
Se on M87!
Vertasimme pikseli pikseliltä, miten lähellä kuvat olivat toisiaan.
Emme ole puhuneet ryhmien kesken.
Luvut kertovat, että siitä huolimatta -
me kaikki näemme täysin saman rakenteen,
joten se on lupaavaa.
Yllättävän tunteellista.
Aiheen tuntee matemaattisesta näkökulmasta,
ja omat mallimme ovat näyttäneet melko samalta.
Silti sitä katsoessa muistutan itseäni, että se on dataa,
ei mitään simulaatiota vaan oikea musta aukko.
Tuijotin sitä tuntikausia puhelimestani.
Nyt koko yhteistyöryhmän on kokoonnuttava ja päästävä yksimielisyyteen.
HOLLANTI, MAAILMANLAAJUINEN EHT-TAPAAMINEN 8,11.2018
Tämä on kriittinen vaihe projektissa.
Meidän on saatava eri taustaiset ihmiset sopuun työstä,
joka edustaa noin 250 ihmistä.
Hyvä kysymys. Uskon, että...
Uskottavuus on helppo menettää.
Event Horizon Telescope on rakentanut uskottavuutta vuosia.
Tämä pitää tehdä oikein.
Miten päätetään, mikä on tärkeintä?
Mistä olemme samaa mieltä?
Siitä on väitelty.
Siitä ei varmaan täysin päätetäkään.
PIENSESSIO: ESITELMÄT II + IV
Haluamme yhden kuvan, mutta haluamme näyttää myös muunnelmat.
On päästävä kompromissiin.
Sellaiseen, joka toimii.
Emme halua näyttää sitä.
Meidän pitäisi etsiä paras datasarja ja paras kuva,
jotka voi helposti jäljentää tuleville testaajille.
Pidän tavallisesta kuvasta,
mutta koska se ei vastaa mitään dataa,
käytetäänkö sitä kuvaa vaikkapa parametrien arviointiin?
Kaikilla on omat rahoituksensa ja odotuksensa.
Meidän pitää vakuuttaa toisemme -
ja pakottaa toisemme löytämään yhteissävel.
Onkohan synteettisessä datassa mallintamatonta systematiikkaa…
Se tekee prosessista demokraattisen mutta totta puhuen vaikean.
Jokaisen mustia aukkoja tutkineen fyysikon unelma -
on päästä horisontin läpi toiselle puolelle.
Jos pääsisin sille matkalle -
ja olisin saanut tarpeekseni maailmasta,
mitä näkisin?
Muinaisia tutkimusmatkailijoita houkutti meri,
meitä horisontti.
Äärirajat vetävät meitä aina puoleensa.
Mustan aukon horisontti -
on raja tietämyksellemme,
ymmärryksellemme maailmankaikkeudesta.
Suuri jännittävä ongelma on sen rajan ylittäminen.
Se on kaiken huipentuma.
Sen parempaa ei ole.
Se ei ole olemassa fyysisenä, mitattavana osana maailmankaikkeutta.
Mutta sen voisi silti kokea.
Siitä ei voisi kertoa kenellekään.
Sen jälkeen lakkaisi olemasta ulkomaailmalle.
Ihmiset yhdistävät sen vaistomaisesti kuolemaan.
5,10.2018
Siellä sitä hymyillään!
Mukava nähdä. Olikin jo ikävä.
Olemme vapaita.
Tutkielma on valmis.
Siksi kaikki hymyilevät.
Tuntuu hyvältä.
Täytyy sanoa, että on mieletön olo.
Yksinkertaisesti siksi, että tähän on mennyt niin uskomattoman kauan.
Tämä on suuri helpotus.
On mukava päästä ajattelemaan -
suurempaa kuvaa vähän enemmän.
Tuntuu, että käytin paljon aikaa pikkuseikkoihin.
Vapautunut olo.
Nyt olen vapaa selvittämään, mitä muuta on meneillään.
Tuloksemme ovat vakuuttavia.
Olemme osoittaneet, että pehmeä karva voi käsittää -
kaiken mustassa aukossa olevan tiedon.
Seuraavaa askelta on mietittävä tarkkaan.
Olet oikeassa.
Suuri haaste on osoittaa,
ettei tämä ole vain mahdollista, vaan näin myös tapahtuu -
ja että tiedonkulkua varten on olemassa mekanismi mustassa aukossa.
Se onkin monisyisempi ongelma.
Niin Stephen haluaisi meidän tekevän.
Tuletko lehdistötilaisuuteen 15. päivä?
Se on mietinnän alla.
Hyvää iltapäivää.
Tervetuloa professori Stephen Hawkingin viimeisen kirjan julkaisuun.
Kuolemaansa asti hän jatkoi vastausten etsimistä,
työtään pitkäaikaisten yhteistyökumppaneidensa -
Malcolm Perryn ja Andy Stromingerin kanssa,
koskien yhtä tiedeyhteisön hämmentävintä ongelmaa,
informaatioparadoksia.
Malcolm ja Andy, kertokaa lyhyesti tutkimuksesta.
Se on valtava ongelma, jonka Stephen meille esitti.
Kesti 50 vuotta ymmärtää,
mikä musta aukko on, ennen kuin alettiin miettiä...
Vasta vuosikymmenen päästä tiedämme,
viekö tämä polku meidät sinne, minne haluamme.
Emme tiedä, ettei veisikään.
Vähän epätieteellisesti minun on tunnustettava,
että tämä tuntuu oikealta.
Olen innoissani, että sain olla mukana tässä suuressa seikkailussa.
Stephenille. -Stephenille.
Pehmeälle karvalle. -Pehmeälle karvalle.
Ja informaatioparadoksin lopulle.
Seuraavalle tutkielmalle.
Upeaa elämää.
Tästä elämässä on kyse.
10,4.2019
LOGANIN LENTOKENTTÄ
VALTAKUNNALLISEN LEHDISTÖN RAKENNUS
VARATTU LEHDISTÖLLE
Tunsin samoin.
Tämän lehdistötilaisuuden teille tarjoaa -
Yhdysvaltain kansallinen tiedesäätiö ja Event Horizon...
Hyvää iltapäivää.
Meillä on vähän aikaa, ennen kuin ilmoitus julkistetaan -
ympäri maailmaa kuudessa lehdistötilaisuudessa...
Tämä on hieno päivä tähtitieteelle.
TOKIO, JAPANI
Täällä näkemänne on monen ihmisen yhteistyön tulosta.
Kiitos, vieraat, mustien aukkojen harrastajat.
Mustat aukot ovat maailmankaikkeuden salaperäisimpiä asioita.
Olemme ison yhteistyöhankkeen jäseniä.
Meillä on 200 jäsentä, kuusi instituuttia -
ja työskentelemme yli 20 maassa ja alueella.
Yli vuosikymmenen pyrimme paljastamaan meille näkymätöntä maailmankaikkeutta.
Olemme iloisia voidessamme kertoa teille tänään,
että olemme nähneet sen, mitä pidimme näkymättömänä.
Olemme nähneet ja ottanut kuvan mustasta aukosta.
Tässä.
Nyt meillä on visuaalisia todisteita mustan aukon olemassaolosta.
Nyt tiedämme, että 6,5 miljardia kertaa Aurinkomme painoinen musta aukko -
sijaitsee M87:n keskustassa.
Tämä on vasta alkua.
VIHDOIN KUVA MUSTASTA AUKOSTA
MUSTA AUKKO PALJASTETAAN ENSIKERTAA
YKSI MYSTEERI VÄHEMMÄN MAAILMANKAIKKEUDESSAMME
Tekstitys: Tiina Valjanen